《贺吴樵登第》
宋代·黄诰

连云山下凤凰儿，何幸今朝见白眉。
父子传经无异说，弟兄题塔又同时。
北堂偕老椿千岁，南国联荣桂两枝。
青史他年书茂实，一门忠孝是鎡基。

作者简介：宋平江人，字君谟。神宗熙宁三年进士。为长沙簿。章惇开梅山，请增税役，诰力请罢之。调知益阳县。哲宗绍圣二年，除知歙州，创建学舍，谕父老送子弟入学。官至太府卿。